Навінкі (газэта) - Вікіпэдыя

# Навінкі (газэта)

### Зьвесткі зь Вікіпэдыі — вольнай энцыкляпэдыі.

«Наві́нкі» — беларуская палітыка-сатырычная газэта.

Заснаваная напачатку 1998 актывістамі анархічнай групоўкі «Чырвоны Жонд».

Cтылістыка — жорсткі трэшавы сьцёб з палітычных рэаліяў, кліпавы мантаж, палітычная карыкатура на грані непрыстойнасьці, максымальна ангажаваная падача навінаў, сатырычныя коміксы, палітычныя і культуралягічныя правакацыі.

Канцэпцыя — сплаў традыцыяў польскай «Nie!», «Памаранчовай альтэрнатывы», францускай Сharlie Ebdau, савецкага «Кракадылу» у мэтах вынаходніцтва новага беларускага контаркультурнага дыскурсу.

Люты 1998 – студзень 1999 — выходзіць штомесяц накладам 299 асобнікаў, на правах самвыдату. Фармат чорна-белы, А4.

З лютага 1999 афіцыйна зарэгістраваная, пераходзіць на фармат А3, двухкаляровы друк. З сярэдзіны 2001 у газэце зьяўляецца аналітычная ўкладка, прысьвечаная міжнароднай палітыцы, беларускім сацыяльным праблемам.

У траўні 2003 выхад газэты прыпынены на тры месяцы пасьля двух запар папярэджаньняў міністэрства інфармацыі РБ «за парушэньне маральных нормаў грамадзтва» і «абразу прэзыдэнта».

Пасьля заканчэньня тэрміну прыпыненьня выхаду заключыць дамову на выданьне ня атрымалася з аніводнай беларускай друкарняй.

З канца 2003 выходзіць нерэгулярна накладам 299 асобнікаў у фармаце глянцавага каляровага часопісу.

Пад дахам рэдакцыі «Навінак» створаныя дадатковыя культурныя праекты, у тым ліку «Навінкі Home Video», на рахунку якога — поўнамэтражная палітычная камэдыя «Случай з пацаном» (2001), «Александрыя Шклоўская» (2004) — «гоблін-рымэйк» брэндавай «Анастасыі Слуцкай», а таксама відэакомікс «Гудбай, Бацька!» (2006) — кавэр-вэрсія нямецкай мастацкай стужкі «Гудбай, Ленін!» (быў прэзэнтаваны 26 траўня)

Пры удзеле рэдакцыі зарганізаваныя рок-фэсты «Раздавім фашысцкую гадзіну!» і «Рок-гільятына» (2001), а таксама Беларускі Сацыяльны Форум (2004)

## [рэдагаваць] Вонкавыя спасылкі

- Старонка праекту
- Артыкул пра стужку «Гудбай, Бацька» на сайце Радыё Свабода

Атрымана з «http://be.wikipedia.org../../../%D0%BD/%D0%B0/%D0%B2/%D0%9D%D0%B0%D0%B2%D1%96%D0%BD%D0%BA%D1%96_%28%D0%B3%D0%B0%D0%B7%D1%8D%D1%82%D0%B0%29.html»

Катэгорыя: Беларускія газэты

##### Views

- Артыкул
- Гутаркі
- Бягучая вэрсія

##### Пошук